Document ID: 31988R0839

( 2 ) ΕΕ αριθ . L 202 της 25 . 7 . 1986, σ . 1 .
ΚΑΝΟΝΙΣΜΟΣ ( ΕΟΚ ) αριθ . 839/88 ΤΟΥ ΣΥΜΒΟΥΛΙΟΥ της 28ης Μαρτίου 1988 για την πλήρη αναστολή ορισμένων δασμών που εφαρμόζονται από την Κοινότητα των Δέκα στις εισαγωγές από την Ισπανία και την Πορτογαλία
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως τα άρθρα 33 και 192,
την πρόταση της Επιτροπής,
Εκτιμώντας ότι διαπιστώθηκε ότι κατά τη μεταβατική περίοδο που προβλέπεται στην πράξη προσχώρησης, ορισμένοι δασμοί, που εφαρμόζονται από την Κοινότητα των Δέκα στις εισαγωγές από την Ισπανία και την Πορτογαλία, κατεβαίνουν σε επίπεδο που καθιστά αδικαιολόγητη, από οικονομική άποψη, την είσπραξή τους - ότι ενδείκνυται, συνεπώς, η πλήρης αναστολή της είσπραξής τους τη στιγμή που θα έχουν φτάσει στο ύψος του 2 % ή λιγότερο,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 1 . Η είσπραξη των δασμών, που εφαρμόζονται στην Κοινότητα των Δέκα βάσει των διατάξεων της πράξης προσχώρησης της Ισπανίας και της Πορτογαλίας για τα ακόλουθα προϊόντα, εισαγόμενα από την Ισπανία και την Πορτογαλία, αναστέλλεται ολοσχερώς από τη στιγμή κατά την οποία οι δασμοί αυτοί φθάσουν το ύψος του 2 % ή λιγότερο :
- προϊόντα του παραρτήματος ΙΙ της συνθήκης που αναφέρονται στον κανονισμό ( ΕΟΚ ) αριθ . 3769/81 του Συμβουλίου της 29ης Δεκεμβρίου 1981 για την κοινή οργάνωση της αγοράς στον τομέα των προϊόντων της αλιείας ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2315/86 ( 2 ),
- προϊόντα που δεν περιλαμβάνονται στο παράρτημα ΙΙ της συνθήκης .
2 . Η παράγραφος 1 εφαρμόζεται κατ' αναλογία στους ειδικούς δασμούς που δεν υπερβαίνουν το 2 % κατ' αξία .
Άρθρο 2 Ο παρών κανονισμός αρχίζει να ισχύει την 1η Ιουλίου 1988 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 28 Μαρτίου 1988 .

Labels: 3
18
6